Vi oplevede i juleferien at kælderen stod under vand på vores hus som vi har boet i, i ca 4 år.

Skadeanmeldelse - ingen udbedring af skade:
Jeg må indrømme, at jeg havde forventet, at mit forsikringsselskab TRYG ville udbedre vores skade, når jeg har tegnet en udvidet husforsikring + ejerskifteforsikring. 
Vores hus ligger på toppen af en høj vej med ældre villaer, vores nærmeste naboer har ikke haft vandskade. Jeg kan i virkligheden blive i tvivl om, hvad en udvidet husforsikring + ejerskifteforsikring dækker ved TRYG, men jeg håber ikke der falder mere end 32 mm vand, for så står vi med samme problem igen... 

TRYG "kundeservice"
Efter at have kontaktet TRYG kundeservice via deres hjemmeside, blev vi efterfølgende aldrig ringet op. Da vi igen tog kontakt til TRYG (denne gang via telefon) var sagen meget overraskende ikke oprettet. 

Vi blev bedt om at afvente med beskeden om, at vi ville blive ringet op af en medarbejder fra TRYG. Dette skete ikke. Vi ringede efterfølgende igen til TRYG. Efter endnu en samtale med TRYG om formiddagen, blev vi bedt om at afvente og ville efterfølgende blive kontaktet i løbet af kort tid. Dette skete igen ikke. 

Vi ringer til TRYG op igen. For 3. gang. Denne gang taler vi med en medarbejder, som virker usikker og flere gange skal spørge efter hjælp. Til sidst beder os afvente, da han skal undersøge nogle ting. Han vil efterfølgende ringe tilbage. Vi er forventningsfulde. Endelig en medarbejder der vil undersøge sagen nærmere.

TRYG vender tilbage med svar på vores skadesanmeldelse: TRYGS konklusion på vores vandskade i kælderen bliver - at grundet ekstremt vejr, vil vi få dækket omkostninger på indbo, men der vil IKKE ske en udbedring af skaden, som har givet vandskaden i kælderen, eftersom der ifølge TRYG er tale ekstremt vejr (32 mm vand/regn i løbet af kort tid). 

Vi ønsker naturligvis at få udbedret skaden, således at vi ikke i fremtiden skal opleve endnu en vandskade i kælderen. Vi mener, at vores udvidet husforsikring + ejerskifteforsikring bør dække dette. Det har ihvertfald altid være vores opfattelse og er netop årsagen til, at vi betaler en stor forsikringspræmie årligt. Netop for at være dækket af sådanne uforudsete og pludselige skader.

Jeg oplyser efterfølgende til TRYGs kundeservicemedarbejder, at drænet ved huset nyt og oplyser samtidig vores naboer ikke har haft vandskader i deres kælder i denne pågældende periode med ekstremt vejr.

Kundeservicemedarbejderen ved Tryg er fuldstændig afvisende og mener vi skal være tilfredse med at TRYG vil dække eventuelle skader på indbo, da vi ikke har haft oversvømmelse i kælderen ud over denne ene gang...!

Vi er meget skuffet. At vi ikke er dækket med enten vores indbo eller ejerskifteforsikring. Det går vel under en skjult skade, at drænet (under 9 år gammelt) ikke kan holde til nedbør af denne karakter.

I det mindste kan TRYG vel sende en fagperson ud, som kan vurdere om drænet burde kunne holde nedbør af denne karakter ude af kælderen. Men dette afviser TRYG at gøre. Vores naboers ejendomme er bygget af samme murer og der har ikke lidt skade i denne periode.

Vi har på eget initiativ og regning (dags dato) haft besøg af en murer, til at besigtige drænet og konstruktionen ved kælderen. Murerne har ingen bemærkninger. Ifølge denne murer burde drænet holde vandet ude. 

Nu må TRYG komme på banen!

Vi kontakter igen TRYG med ønsket om at få besøg at en fagmand til at besigtige skaden istedet for blot af afvise telefonisk at udbredre skaden. Dette afvises endnu engang.

Jeg takker for den gode oplevelse.....
/ Jacob